Yankee Air Museum

Yankee Air Museum er et luftfartsmuseum som ligger på Willow Run Airport i Van Buren Township i Michigan i USA. Museet har en liten gruppe med flyvedyktige fly - samt en samling med ikke-flyvedyktige fly og luftfartsrelaterte gjenstander.


== Historie ==

Yankee Air Force Inc. ble grunnlagt i 1981 for å med tre mål:
Å bevare en del av Michigans omfattende luftfartshistorie.
Å kjøpe og restaurere en av de opprinnelige hangarene brukt av USAAF.
Å skaffe til veie og stille ut en B-24 Liberator bygget på Fords Willow Run-anlegg. 


=== Brannen i 2004 ===

Natt til 9. oktober 2004 brant hangaren på nordøstsiden av Willow Run Airport (KYIP) ned. EnB-17, B-25 og en C-47 ble reddet av museets frivillige. Museets Stinson sto i en annen hangar. Alt annet inne i hangaren ble ødelagt, blant annet den originale prototype av Nord-American YOV-10A Bronco, Waco CG-4A Glider, en tidligere Thunderbirds Republic F-105, Aero L-39, en Linktrener, gjenstander, reservedeler, verktøy, samt museets bibliotek.
Gjenoppbyggingen var i gang få dager etter brannen. og i 2008 gikk museet over fra å være en 
medlemskapsklubb til en direktør-drevet organisasjon med et styre på 11 medlemmer. Michigan Aerospace Foundation var med på å bygge et sterkt utvidet, state-of-the-art luftfartsmuseum og romfartsanlegg for å erstatte det tapte anlegget. Grunnstein for en ny museumsbygning ble lagt ned i april 2007.
I 2009 kjøpte museet en bygning fra Michigan Institute of Aviation and Technology (MIAT) og som lå på østsiden av flyplassen, med planer om å flytte museets samlinger dit.
Sommeren 2010 åpnet museet David og Andrea Robertsons utdanningssenter i en gammel skole som var blitt flyttet fra en annen del av Willow Runanlegget. Den hadde vært offiserersklubb for USAAFs mannskaper stasjonert i Willow Run under krigen og hadde vært skole for gutter som bodde på Henry Ford's Willow Run Farm (et sosialt eksperiment som ble brukt i Willow Run området i 1939 og 1940 før flyplassen og det industrielle kompleks noensinne var påtenkt).
Muséet ble åpnet for publikum 10. oktober 2010, nøyaktig seks år etter brannen. Da ble det mulig for muséet å forlate Hangar To, som ble etterlatt av Wayne County Airport Authority.
Museet ble en Smithsonian Institution samarbeidspartner i juli 2011.


=== Overtakelse av Willow Run bombeflyfabrikk ===
I 2013 kunngjorde Yankee Air Museum og RACER TRUST, som eier det tidligere General Motors anlegget i Willow Run, en plan. Planen innbar at Yankee Air Museum skulle overta en 16 300 m² stor del av fabrikken, med bestingelser om at museet fikk økte midler som var nødvendig for å bevare og sikre de foreslåtte delene av anlegget. Museet ville dermed spre virksomheten på ulike plasser på Willow Run Airport. Anlegget ble brukt under andre verdenskrig for å bygge B-24 bombefly.Aksjonen for å bevare en del av Willow Run for Yankee Air Museum ble kalt «SaveTheBomberPlant.org» og var sentrert rundt en innsamlingsaksjon på et nettsted med samme navn. Kampanjen ble omtalt i nasjonal og internasjonale medier.Etter å ha forlenget fristen for pengeinnsamlingen til 1. oktober, og deretter til 1. november 2013, ga RACER TRUST og Yankee Air Museum en ny og siste frist 26. oktober 2013. Den endelige fristen for å samle inn midler som var nødvendig for å bevare en del av Willow Run anlegget for Yankee Air Museum ble 1. mai 2014.1. mai 2014 hadde Yankee Air Museum samlet inn over 7 millioner dollar av det opprinnelige målet på 8 millioner, noe som var nok til at TRUST kunne gå videre og signere en kjøpsavtale med museet. Selve kjøpet var forventet å være ferdig i slutten av sommeren eller høsten 2014. De fleste av de 8 millioner som var målet reflekterte kostnader for å gjøre den bevarte delen av anlegget levedyktig som et selvstendig bygg.
Den resterende delen av Willow Run-komplekset, som omfattet over 95% av den historiske bygningsmassen, var blitt solgt til Walbridge, Inc., for sanering til et forsknings- og testanlegg. RACER Trust (opprettet i forbindelse med avhending av det konkursrammede General Motors' ubrukte faste eiendommer) ville rive denne delen av bygningen før de lot eiendommen gå over til Walbridge.
I oktober 2014 kunngjorde muséet at det endret sitt navn til The National Museum of Aviation and Technology at Willow Run.


== Samling ==
Bygningene og hallene som huser Yankee Air Museums samlinger og utstillinger dekker et areal på omkring 4 400 m² og inneholder både faste og skiftende utstillinger. Det er også en butikk og en kino som er tilgjengelig for publikum.

Fra august 2007 til august 2011, Yankee Air Museum ble fly som var flygedyktig plassert i hangar på Township Airport i Grosse Ile, Michigan.


=== flyvedyktige fly ===
Boeing B-17 Flying Fortress 77255 Yankee Lady – Det er malt som en B-17G med sitt opprinnelige tildelte USAAF serienummer 44-85829.
North American B-25 Mitchell 43-3634 Yankee Warrior – Den fløy i åtte kampoppdrag over Italia.
Douglas C-47 Skytrain 44-76716 Yankee Doodle Dandy 
WACO YMF-5C F5C-049 dobbeltdekker (bygd i 1992) 


=== Fly på utstilling ===
Boeing B-52 Stratofortress 55-0677
SPAD S.XIII – Replika
Stinson Reliant I FB724
Bell UH-1D Iroquois 66-16006
Antonov An-2R 1G 211-41
Cessna O-2 Skymaster 67-21416
De Havilland Canada DHC-4 Caribou 2 – Det ee den andre prototype av DHC-4 og er maqlt som 62-4171.
North American F-86L Sabre 53-1060
Republic F-84F Thunderstreak 51-9501
Republic RF-84F Thunderflash 52-7421
Douglas A-4C Skyhawk 148543
North American F-100C Super Sabre 54-1785
McDonnell F-101B Voodoo 56-0235
Lockheed T-33B 58-0492
English Electric Canberra 52-1426
McDonnell Douglas F-4C Phantom II 63-7555


== Referanser ==


== Eksterne lenker ==
Offisielt nettsted Besøkt 30. desember 2017